Barnið sem sat fyrir á plötuumslagi hljómsveitarinnar Nirvana fyrir þrjátíu árum krefst tveggja og hálfrar milljóna dollara miskabóta. Spencer Elden er nú þrítugur og segir að foreldrar sínir hafi aldrei gefið samþykki fyrir því að myndin yrði notuð.
Elden var fjögurra mánaða þegar tekin var mynd af honum nöktum í sundlaug þar sem hann virðist seilast eftir dollaraseðli sem hangir í öngli. Elden fullyrðir að myndin feli í sér barnaklám. Slíkar myndir af börnum falla ekki í þann flokk samkvæmt bandarískum lögum. Platan Nevermind kom út 1991 og hefur selst í 30 milljónum eintaka. Lögfræðingur Eldens segir að með því að bæta dollaranum við myndina eftir að hún var tekin sé hægt að túlka að barnið á myndinni sé kynlífsþræll.
Elden segir að sjálfsmynd hans verði alltaf tengd kynferðislegri misnotkun vegna myndarinnar. Hann krefst 150 þúsund dollara frá 17 aðilum, þar á meðal hljómsveitarmeðlimum Nirvana, Dave Grohl og Kris Novoselic; Courtney Love eiginkonu Kurt Cobains og ljósmyndaranum Kirk Weddie.